РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/287-18

23. новембар 2018. године

Б е о г р а д

ЗАПИСНИК

58. СЕДНИЦЕ ОДБОРА ЗА ФИНАНСИЈЕ,РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 23. НОВЕМБРА 2018. ГОДИНЕ

Седница је почела у 10,10 часова.

Седници је председавала Александра Томић, председник Одбора.

Седници су присуствовали чланови Одбора: Верољуб Арсић, Зоран Бојанић, Горан Ковачевић, Соња Влаховић, Србислав Филиповић, Душан Бајатовић, Милорад Мирчић, Горан Ћирић, Момо Чолаковић и Милан Лапчевић.

Седници је присуствовао Душко Тарбук (заменик Оливере Пешић), Владимир Маринковић (заменик Милорада Мијатовића), Ђорђе Косанић (заменик Војислава Вујића) и Арпад Фремонд (заменик Золтана Пека).

Седници нису присуствовали чланови Одбора: Миљан Дамјановић и Саша Радуловић, нити њихови заменици.

Седници су присуствовали: представник Регулаторног тела за електронске медије Растко Стефановић, начелник финансијске службе, и представници Агенције за енергетику Републике Србије: Дејан Поповић, председник Савета Агенције, и Дејана Стефановић Костић, Негица Рајков, проф. др Аца Марковић и Горан Петковић, чланови Савета Агенције.

На предлог председника Одбор је, већином гласова **(12 гласова „за“, један глас „против“, један народни посланик није искористио право гласа), утврдио** следећи

Д н е в н и р е д:

1. Утврђивање Предлога одлуке о давању сагласности на Измене појединих расхода без промене укупних расхода Финансијског плана Регулаторног тела за електронске медије за 2018. годину, које је поднело Регулаторно тело за електронске медије (број 400-3220/17 од 31. октобра 2018. године);

2. Утврђивање Предлога одлуке о давању сагласности на Финансијски план Регулаторног тела за електронске медије за 2019. годину, које је поднело Регулаторно тело за електронске медије (број 400-3375/18 од 31. октобра 2018. године);

3. Утврђивање Предлога одлуке о давању сагласности на Финансијски план Агенције за енергетику за 2019.годину, који је поднела Агенција за енергетику (број 400-3381/18 од 1. новембра 2018. године).

 Пре преласка на рад по утврђеном дневном реду Одбор је, већином гласова **(13 гласова „за“, један народни посланик није искористио право гласа),** усвојио записник са 57. седнице Одбора.

**ПРВА ТАЧКА ДНЕВНОГ РЕДА: Утврђивање Предлога одлуке о давању сагласности на Измене појединих расхода без промене укупних расхода Финансијског плана Регулаторног тела за електронске медије за 2018. годину**

Председник Одбора је подсетила чланове Одбора да је чланом 34. став 1. и 3. Закона о електронским медијама прописано да се финансирање Регулаторног тела за електронске медије врши у складу са финансијским планом који за сваку годину доноси Савет Регулатора, као и да је Регулатор дужан да предлог финансијског плана достави одбору Народне скупштине надлежном за област финансија најкасније до 1. новембра текуће године за наредну годину. У ставу 4. истог члана прописано је да Народна скупштина даје сагласност на финансијски план Регулатора. Одбор за финансије, републички буџет и контролу трошења јавних средстава је, на 53. седници одржаној 25. јула 2018. године, размотрио Финансијски план Регулаторног тела за електронске медије за 2018. годину и на истој седници, утврдио Предлог одлуке о давању сагласности на Финансијски план Регулаторног тела за електронске медије за 2018. годину, коју је упутио Народној скупштини на разматрање и усвајање.

 Регулатор је, 31. октобра 2018. године, доставио Одбору за финансије, републички буџет и контролу трошења јавних средстава Измене појединих расхода без промене укупних расхода Финансијског плана Регулаторног тела за електронске медије за 2018. годину.

Растко Стефановић, начелник финансијске службе Регулаторног тела за електронске медије, упознао је чланове и заменике чланова Одбора са садржином предложеног акта.

 У дискусији су учествовали народни посланици Горан Ћирић и Милорад Мирчић.

 Након закључења дискусије, Одбор је већином гласова (**11 гласова „за“, једним гласом „против“, два народна посланика нису искористила право гласа), утврдио** Предлог одлуке о давању сагласности на Измене појединих расхода без промене укупних расхода Финансијског плана Регулаторног тела за електронске медије за 2018. годину, са предлогом да се донесе по хитном поступку, у складу са чланом 167. Пословника Народне скупштине.

**ДРУГА ТАЧКА ДНЕВНОГ РЕДА:** **Утврђивање Предлога одлуке о давању сагласности на Финансијски план Регулаторног тела за електронске медије за 2019. годину**

Растко Стефановић, начелник финансијске службе Регулаторног тела за електронске медије, упознао је чланове и заменике чланова Одбора са садржином предложеног акта.

 Одбор је, већином гласова (**12 гласова „за“, један народни посланик није искористио право гласа), утврдио** Предлог одлуке о давању сагласности на Финансијски план Регулаторног тела за електронске медије за 2019. годину, са предлогом да се донесе по хитном поступку, у складу са чланом 167. Пословника Народне скупштине.

**ТРЕЋА ТАЧКА ДНЕВНОГ РЕДА: Утврђивање Предлога одлуке о давању сагласности на Финансијски план Агенције за енергетику за 2019. годину, који је поднела Агенција за енергетику**

Председник Одбора је подсетила чланове Одбора да је правни основ за доношење ове одлуке садржан у одредби члана 61. став 2. Закона о енергетици и члану 8. Закона о Народној скупштини. Чланом 61. став 1. Закона о енергетици прописано је да Агенција за енергетику Републике Србије доноси финансијски план којим се утврђују укупни приходи и расходи Агенције који су неопходни за обављање законом прописаних обавеза Агенције, политика зарада запослених у Агенцији којом се обезбеђује одговарајући стручан кадар, као и резерва за непредвиђене издатке. Ставом 2. овог члана прописано је да Агенција самостално одлучује о расподели средстава одобрених финансијским планом, на начин којим се обезбеђује спровођење надлежности утврђених Законом, као и да на финансијски план Агенције сагласност даје Народна скупштина. У складу са наведеним, Агенција је дана 1. новембра 2018. године упутила Народној скупштини Финансијски план за 2019.

Дејан Поповић, председник Савета Агенције за енергетику РС, и Дејана Стефановић Костић, члан Савета, упознали су чланове и заменике чланова Одбора са садржином предложеног акта.

 У дискусији су учествовали народни посланици Милорад Мирчић, Владимир Маринковић и Александра Томић.

Одбор је једногласно утврдио Предлог одлуке о давању сагласности на Финансијски план Агенције за енергетику Републике Ссрбије за 2019. годину, са предлогом да се донесе по хитном поступку, у складу са чланом 167. Пословника Народне скупштине.

На предлог Милорада Мирчића Одбор једногласно закакључио да се Одбор придружи напорима Агенције за изналажење одговарајућег пословног простора за потребе Агенције и да се у том смислу упуте дописи Дирекцији за имовину Републике Србије и градоначелнику града Београда, са молбом да се изнађе одговарајући простора у оквиру пословног простора којима Дирекција и Град Беуград располажу.

За известиоца Одбора на седници Народне скупштине по овим тачкама дневог реда одређена је др Александра Томић, председник Одбора.

 Седница Одбора је завршена у 11,25 часова.

 Седница је тонски снимана.

 СЕКРЕТАР ПРЕДСЕДНИК

 Љиљана Милетић Живковић др Александра Томић